Universiteti Kristal

Universiteti Kristal ishte një universitet privat fitimprurës në  Tiranë, themeluar në vitin 2005 nga Kompania Kristal, me pronar Ahmet Muçaj dhe i mbyllur nga Ministria e Arsimit dhe Sportit në gusht 2014.

I vendosur në periferi të kryeqytetit, rreth 3 Km larg qendrës së Tiranës, Universiteti Kristal ishte ndër universitetet e para private në vend.

 Programet e studimit 
Disiplinat e studimit (rreth 40) përfshinin: 
Shkenca Mjekësore, 
Juridik, 
Ekonomik, 
Inxhinieri, 
Shkenca Shoqërore, Kulturore dhe Artistike.

Rektori dhe Dekanët e degës në Tiranë ishin: 
Dr. Leontiev Çuçi, Rektor
Dr. Agron Panariti, Dekan i Fakultetit  të Shkencave Mjekësore 
Prof. Dr. Luan Karçanaj, Dekan i Fakultetit të Inxhinierisë
Prof.As. Dr. Iljaz Mehmeti, Dekan i Fakultetit të Ekonomisë
Dr. Arben Lloja, Dekan i Fakultetit të Drejtësisë dhe Shkencave Sociale 
Dr. Gëzim Panariti, Dekan i Fakultetit të Arteve

Stafi akademik i Tiranes përfshinte: 
Prof. Dr. Aristotel PANO 
Prof. Dr. Luan KARÇANAJ
Prof. Dr. Jakup AGALLI
Artisti i Merituar Agim KRAJKA

 Filialet 
Universiteti kishte filiale në Tiranë, Fier, Korçë, Kukës dhe Përmet.  Ndërtimi i kampusit dhe konviktit në Tiranë nisi në vitin 2003 – 2004. Kampusi i Tiranës ofronte shërbime si: bibliotekë, restorant, transport falas dhe fjetje.

Kampusi i Fierit ndodhej në qendër të qytetit të Fierit. Studimi zhvillohej në dy fakultete: Fakulteti i Shkencave Politike dhe Fakulteti i Administrimit të Biznesit. Studentët vinin kryesisht nga Vlora, Lushnja, Fieri.

Kampusi i filialit të Korçës ndodhej në dalje të qytetit të Korçës. Studimi zhvillohej në dy fakultete: Fakulteti Juridik dhe Fakulteti i Infermierisë. Studentët vinin nga Korça, Pogradeci, Erseka, Çorovoda, Skrapari, Përmeti dhe Gjirokastra.

 Akreditimi  
Universiteti Kristal ishte akredituar nga Ministria e Arsimit dhe Agjencia Publike e Akreditimit të Arsimit të Lartë për Programin e Studimit në Drejtësi (DNP) për ciklin 3 vjeçar dhe Farmaci (DIND) për ciklin 5 vjeçar të integruar , por në gusht 2014 akreditimi i Universitetit u tërhoq dhe universiteti u mbyll nga Ministria e Arsimit dhe Shkencës, për shkak se Universiteti Kristal nuk kishte respektuar kriteret ligjore e nevojshme për vazhdimin e aktivitetit mësimor 

 Referime  

Kategoria:Universitete në Shqipëri
Kategoria:Universitete të mbyllura